
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2870 

24 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κηδεία του Ιωάννη Χαραλαμπόπουλου με δημόσια 

δαπάνη. 1 

Ρύθμιση της οργάνωσης και λειτουργίας συστήμα¬ 
τος εξωτερικού ελέγχου των διαδικασιών απομά¬ 
κρυνσης των υπηκόων τρίτων χωρών. 2 


ΑΠΟΦΑΣΕΙ Σ 

Αριθμ. 40719 (1) 


Κηδεία του Ιωάννη Χαραλαμπόπουλου 
με δημόσια δαπάνη. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΘΝΙΚΗΣ ΑΜΥΝΑΣ - ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρο 1 του Ν. 409/1976 «Περί 
καθορισμού κατηγοριών προσώπων δυναμένων να κη- 
δευθώσι δημοσία δαπάνη» (ΦΕΚ 209 Α'/11.8.1976) όπως 
εκάστοτε ισχύει. 

2. Τις διατάξεις του άρθρου 30 του Π.Δ. 84/2009 «Κύ¬ 
ρωση Κανονισμού Εξωτερικής Υπηρεσίας των Στρατευ¬ 
μάτων» (ΦΕΚ 108 Α79.7.2009). 

3. Τις εξαιρετικές υπηρεσίες που προσέφερε στο Λαό, 
στην Πατρίδα και στοΈθνος ο πρώην Αντιπρόεδρος της 
Κυβέρνησης, Υπουργός Εθνικής Αμυνας και Υπουργός 
Εξωτερικών, Ιωάννης Χαραλαμπόπουλος, αποφασίζουμε: 

α. Να τελεσθεί η κηδεία του Ιωάννη Χαραλαμπόπου¬ 
λου με δημόσια δαπάνη. 

β. Να αποδοθούν κατά την κηδεία του οι τιμές που 
προσήκουν σε εν ενεργεία Αντιπρόεδρο της Κυβέρνη¬ 
σης και Υπουργό Εθνικής Αμυνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 2014 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΓΚΙΚΑΣ ΧΑΡΔΟΥΒΕΛΗΣ ΔΗΜΗΤΡΙΟΣ ΑΒΡΑΜΟΠΟΥΛΟΣ 

ΕΣΩΤΕΡΙΚΩΝ 

ΑΡΓΥΡΗΣ ΝΤΙΝΟΠΟΥΛΟΣ 


Αριθμ. 4000/4/57-ια' (2) 

Ρύθμιση της οργάνωσης και λειτουργίας συστήματος 
εξωτερικού ελέγχου των διαδικασιών απομάκρυνσης 
των υπηκόων τρίτων χωρών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ - 
ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις των άρθρων 19 παρ. 2 και 23 παρ. 6 του 
Ν. 3907/2011 (Α' 7) «Ιδρυση Υπηρεσίας Ασύλου και Υπη¬ 
ρεσίας Πρώτης Υποδοχής, προσαρμογή της ελληνικής 
νομοθεσίας προς τις διατάξεις της Οδηγίας 2008/115/ 
ΕΚ "σχετικά με τους κοινούς κανόνες και διαδικασίες 
στα κράτη - μέλη για την επιστροφή των παρανόμως 
διαμενόντων υπηκόων τρίτων χωρών" και λοιπές δια¬ 
τάξεις» ως ισχύει. 

2. Τ ις διατάξεις των άρθρων 76 και 80 του Ν. 3386/2005 
(Α' 212), «Είσοδος, διαμονή και κοινωνική ένταξη υπηκόων 
τρίτων χωρών στην Ελληνική Επικράτεια» ως ισχύει. 

3. Τις διατάξεις του Ν. 3094/2003 (Α' 10), «Συνήγορος 
του Πολίτη και άλλες διατάξεις», ως ισχύει. 

4. Τις διατάξεις του άρθρ. 18 του Ν. 3293/2004 (Α' 231), 
«Πολυκλινική Ολυμπιακού Χωριού, Συνήγορος Υγείας 
και Κοινωνικής Αλληλεγγύης και λοιπές διατάξεις» ως 
ισχύει. 

5. Τις διατάξεις του Π.Δ. 273/1999 (Α' 229), «Κανονισμός 
Λειτουργίας του Συνηγόρου του Πολίτη», ως ισχύει. 

6. Τις διατάξεις του άρθρου 3 του Ν. 3938/2011 (Α' 61) 
«Σύσταση Γραφείου Αντιμετώπισης Περιστατικών Αυ¬ 
θαιρεσίας στο Υπουργείο Προστασίας του Πολίτη και 
άλλες διατάξεις», με το οποίο ορίζεται ως Υπεύθυνη 
Εθνική Αρχή του Ευρωπαϊκού Ταμείου Επιστροφής η 
Υπηρεσία Διαχείρισης Ευρωπαϊκών και Αναπτυξιακών 
Προγραμμάτων του Υπουργείου Προστασίας του Πολί¬ 
τη, για την εφαρμογή της απόφασης 575/2007/ΕΚ του 
Ευρωπαϊκού Κοινοβουλίου και του Συμβουλίου της 23ης 
Μαΐου 2007, σχετικά με τη σύσταση του Ευρωπαϊκού 
Ταμείου Επιστροφής, για την προγραμματική περίοδο 
2008 έως 2013. 

7. Τις διατάξεις της υπ’ αριθ. 575/2007/ΕΚ απόφασης 
του Ευρωπαϊκού Κοινοβουλίου και του Συμβουλίου 
της 23.5.2007, σχετικά με τη σύσταση του Ευρωπαϊκού 
Ταμείου Επιστροφής, για την περίοδο 2008 έως 2013, 

ως μέρος του γενικού προγράμματος «Αλληλεγγύη και 
Διαχείριση των Μεταναστευτικών Ροών» (ΕΕ Ε 144 της 
6.6.2007). 

8. Τις διατάξεις του Π.Δ. 82/2011 (Α' 198) «Οργάνωση 
και λειτουργία Υπηρεσίας Διαχείρισης Ευρωπαϊκών και 
Αναπτυξιακών Προγραμμάτων». 

9. Τις διατάξεις του άρθρου 2 και της παρ. 3 του 
άρθρου 22 του Ν. 2362/95 (Α' 247) «περί δημοσίου λο¬ 
γιστικού ελέγχου των δαπανών του κράτους και άλλες 
διατάξεις», ως ισχύει. 

10. Τις διατάξεις των άρθρων 20 και 77 του Ν. 4270/2014 
«Αρχές δημοσιονομικής διαχείρισης και εποπτείας - δη¬ 
μόσιο λογιστικό και άλλες διατάξεις». (Α' 143). 

11. Τις διατάξεις του Π.Δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141) όπως τροποποιήθηκε με τα Π.Δ. 88/2012 (Α' 143), 
94/2012 (Α' 149) και 98/2012 (Α' 160). 

12. Τις διατάξεις του Π.Δ. 89/2014 «Διορισμός Υπουρ¬ 
γών, Αναπληρωτών Υπουργών και Υφυπουργών» (Α' 134). 

13. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του Π.Δ. 63/2005 (Α' 98). 

14. Τις διατάξεις της υπ’ αριθ. Υ48 από 9-7-2012 από¬ 
φασης του Πρωθυπουργού «Καθορισμός αρμοδιοτή¬ 
των του Αναπληρωτή Υπουργού Οικονομικών Χρήστου 
Στάίκούρα» (Β' 2105). 

15. Τις διατάξεις της υπ' αριθμ. 4062/25.7.2014 κοι¬ 
νής απόφασης του Πρωθυπουργού και του Υπουργού 
Εσωτερικών «Ανάθεση αρμοδιοτήτων στον Υφυπουργό 
Εσωτερικών, Γεώργιο Ντόλιο» (Β' 2110). 

16. Τ ις διατάξεις της υπ’ αριθ. 34658/04-07-2014 κοι¬ 
νής απόφασης του Πρωθυπουργού και του Υπουργού 
Ανάπτυξης και Ανταγωνιστικότητας «Ανάθεση αρμοδι¬ 
οτήτων στους Υφυπουργούς Ανάπτυξης και Ανταγωνι¬ 
στικότητας» (Β' 1825). 

17. Το από 10.7.2013 πρακτικό της Επιτροπής για την 
προετοιμασία σχεδίου κοινής υπουργικής απόφασης για 
τη ρύθμιση της οργάνωσης και λειτουργίας συστήματος 
εξωτερικού ελέγχου των διαδικασιών απομάκρυνσης των 
υπηκόων τρίτων χωρών. 

18. Το υπ’ αριθ. 32518 από 13-9-2013 έγγραφο του Συ¬ 
νηγόρου του Πολίτη. 

19. Την υπ’ αριθ. Φ.1000.2/39058/2013 από 7-10-2013 
πρόταση Κοινής Υπουργικής Απόφασης του Συνηγόρου 
του Πολίτη. 

20. Το γεγονός ότι από τις διατάξεις της παρούσας 
προκαλείται δαπάνη, η οποία ανέρχεται στο συνολικό 
ποσό των 160.000,00 ευρώ και θα καλυφθεί μέχρι την 
30-6-2015 μέσω του Ευρωπαϊκού Ταμείου Επιστροφής. Ει¬ 
δικότερα, δαπάνη ύψους 10.000,00 ευρώ θα καλυφθεί από 
το ετήσιο πρόγραμμα 2012 που χρηματοδοτείται μέσω 
του Προγράμματος Δημοσίων Επενδύσεων και συγκεκρι¬ 
μένα της ΣΑΕ 0502 του έργου με κωδικό 2012ΣΕΌ5020001 
και τίτλο «Ετήσιο Πρόγραμμα έτους 2012» και δαπάνη 
ύψους 150.000,00 ευρώ θα καλυφθεί από το ετήσιο πρό¬ 
γραμμα 2013 που χρηματοδοτείται μέσω του Προγράμ¬ 
ματος Δημοσίων Επενδύσεων και συγκεκριμένα της ΣΑΕ 
0502 του έργου με κωδικό 2013ΣΕΌ5020007 και τίτλο 
«Ετήσιο Πρόγραμμα έτους 2013». Οι δαπάνες που προκα- 
λούνται για το χρονικό διάστημα από 1-7-2015 και εφεξής 
θα καλύπτονται μόνο εφόσον χρηματοδοτηθούν από το 
Ταμείο Ασύλου, Μετανάστευσης και Ένταξης, διάδοχο 
φορέα του Ταμείου Επιστροφής. 


21. Το υπ’ αριθ. 8000/20/4/219/3-δ' από 2-10-2014 έγγρα¬ 
φο του Ευρωπαϊκού Ταμείου Επιστροφής, αποφασίζουμε: 

Άρθρο 1 

Πεδίο Εφαρμογής - Αποστολή 

1. Ο Συνήγορος του Πολίτη μεριμνά, κατ’ άρθρον 23 
παρ. 6 του Ν. 3907/2011 (Α' 7) για την οργάνωση και 
λειτουργία του εξωτερικού συστήματος ελέγχου των 
διαδικασιών επιστροφής και απομάκρυνσης υπηκόων 
τρίτων χωρών. Ο έλεγχος αυτός καταλαμβάνει, σύμ¬ 
φωνα με τα προβλεπόμενα στην παρούσα απόφαση, 
όλες τις διοικητικές πράξεις, υλικές ενέργειες και πα¬ 
ραλείψεις της διοίκησης, από το στάδιο έκδοσης των 
αποφάσεων επιστροφής και απομάκρυνσης μέχρι και 
το στάδιο υλοποίησης της διαδικασίας απομάκρυνσης, 
η οποία συντελείται με την άφιξη των αλλοδαπών στις 
χώρες καταγωγής τους. 

2. Ο Συνήγορος του Πολίτη διασφαλίζει, με κάθε 
πρόσφορο και αποτελεσματικό μέσο, την τήρηση της 
νομιμότητας της διαδικασίας επιστροφής και απομά¬ 
κρυνσης, κατά τα προβλεπόμενα στο Ν. 3907/2011 και 
Ν. 3386/2005 (Α' 212), με γνώμονα τον σεβασμό στην 
προσωπικότητα και την αξιοπρέπεια, καθώς και τα αν¬ 
θρώπινα δικαιώματα των υπό επιστροφή και υπό απο¬ 
μάκρυνση αλλοδαπών, σύμφωνα με τις επιταγές του 
εθνικού, ενωσιακού και διεθνούς δικαίου. 

Ο Συνήγορος του Πολίτη, διασφαλίζει, επίσης, την 
τήρηση της αρχής της αναλογικότητας από τις αρμό¬ 
διες αρχές, χωρίς υπέρβαση του απολύτως αναγκαίου 
μέτρου, ιδίως κατά την εφαρμογή μέτρων καταναγκα¬ 
σμού, όπως αυτά προβλέπονται. 

Ειδικότερα, κατά την υλοποίηση των διαδικασιών επι¬ 
στροφής και απομάκρυνσης, ο Συνήγορος του Πολίτη 
ελέγχει ιδίως, την συμμόρφωση των αρμόδιων αρχών 
με τις κοινές κατευθυντήριες γραμμές, τα κριτήρια και 
τις προδιαγραφές, που έχουν εκδοθεί για τον σκοπό 
αυτό από τα αρμόδια όργανα διεθνών οργανισμών ή 
τα όργανα της Ε.Ε. 

3. Για την πραγματοποίηση της αποστολής του, ο 
Συνήγορος του Πολίτη: 

α) ασκεί τις αρμοδιότητες που αναφέρονται στα άρ¬ 
θρα 2 και επ. της παρούσας απόφασης, στο Ν. 3094/2003 
(Α' 10), ως ισχύει, στο Π.Δ. 273/1999 (Α' 229), ως ισχύει 
και σε άλλες ειδικές διατάξεις, 

β) χρησιμοποιεί μεθόδους και πρότυπα που εφαρμόζο¬ 
νται από εθνικούς και διεθνείς ελεγκτικούς μηχανισμούς, 
τα οποία δύνανται να προβλεφθούν σε εσωτερικό κα¬ 
νονισμό λειτουργίας, 

γ) δύναται να συνεργάζεται με Μη Κυβερνητικές Ορ¬ 
γανώσεις (ΜΚΟ), κατά τα προβλεπόμενα στο άρθρο 4 
της παρούσας απόφασης, αλλά και με άλλους φορείς, 
ενωσιακούς και διεθνείς οργανισμούς που δραστηρι¬ 
οποιούνται στο πεδίο της προάσπισης ανθρωπίνων 
δικαιωμάτων. 

Άρθρο 2 

Παροχή στοιχείων στον Συνήγορο του Πολίτη 

1. Οι αρμόδιες αρχές παρέχουν, κάθε μήνα, συγκεντρω¬ 
τικά στοιχεία στον Συνήγορο του Πολίτη σχετικά με τον 
αριθμό των αποφάσεων επιστροφής (οικειοθελών και 
αναγκαστικών), όπως επίσης και των αποφάσεων απέλα¬ 
σης, που έχουν εκδοθεί σε όλη την επικράτεια, τον αριθμό 
των αποφάσεων επιστροφής και απελάσεων που έχουν 

υλοποιηθεί, τον τρόπο υλοποίησης, τις χώρες επιστρο¬ 
φής. Επίσης, σχετικά με τον αριθμό αποφάσεων επιστρο¬ 
φής των ασυνόδευτων ανηλίκων, ανά χώρα και ηλικία. 

Ο Συνήγορος του Πολίτη ενημερώνεται, επίσης, κάθε 
μήνα, από τις αρμόδιες αστυνομικές αρχές για τον συ¬ 
νολικό αριθμό των αποφάσεων κράτησης, οι οποίες 
επιβάλλονται σε βάρος υπηκόων τρίτων χωρών στο 
πλαίσιο εκτέλεσης απόφασης επιστροφής ή/και διοι¬ 
κητικής απέλασης, τους χώρους κράτησης, καθώς και 
τον συνολικό αριθμό των αποφάσεων με τις οποίες 
παρατείνεται η κράτηση, στο βαθμό κάθε φορά που 
είναι αυτό εφικτό. 

Οι αρμόδιες αστυνομικές αρχές ενημερώνουν άμεσα 
τον Συνήγορο του Πολίτη για τον προγραμματισμό των 
επιχειρήσεων απομάκρυνσης υπηκόων τρίτης χώρας 
στο πλαίσιο εκτέλεσης αποφάσεων επιστροφής και 
απέλασης. Στη συνέχεια, παρέχουν, εγκαίρως, κάθε 
απαραίτητο στοιχείο για τους αλλοδαπούς, οι οποίοι 
κάθε φορά απομακρύνονται. 

Στο τέλος του έτους, δίνονται στον Συνήγορο του 
Πολίτη συγκεντρωτικά στοιχεία για όλα τα παραπάνω. 

2. Οι αρμόδιες αστυνομικές αρχές παρέχουν επίσης 
στον Συνήγορο του Πολίτη κάθε πληροφορία και διευ¬ 
κρίνιση, σε οποιοδήποτε στάδιο της διαδικασίας επι¬ 
στροφής και απομάκρυνσης. 

Άρθρο 3 

Διαδικασία και μέσα έρευνας 

1. Ο Συνήγορος του Πολίτη ασκεί τον εξωτερικό έλεγ¬ 
χο των διαδικασιών επιστροφής και απομάκρυνσης αλ¬ 
λοδαπών τρίτης χώρας, και ελέγχει τη νομιμότητα των 
πράξεων, παραλείψεων και υλικών ενεργειών των αρμο¬ 
δίων υπηρεσιών σε όλα τα στάδια της προβλεπόμενης 
από το νόμο διαδικασίας. 

Στο πλαίσιο της σε αυτόν ανατεθείσας αρμοδιότητας, 
ο Συνήγορος του Πολίτη μπορεί να κάνει χρήση και των 
διαδικασιών και μέσων, τα οποία προβλέπονται στο 
Ν. 3094/2003, ως ισχύει, το Π.Δ. 273/1999, ως ισχύει και 
άλλες ειδικές διατάξεις. 

2. Κατά την άσκηση της αρμοδιότητάς του, ο Συ¬ 
νήγορος του Πολίτη έχει απρόσκοπτη πρόσβαση σε 
κάθε χώρο κράτησης, αναμονής ή διέλευσης (ΐΓαπείί) 
σε όλη την επικράτεια, ενώ μπορεί να συμμετέχει ως 
παρατηρητής στις επιχειρήσεις εκτέλεσης αποφάσεων 
επιστροφής , συμπεριλαμβανομένης και της εκτέλεσης 
αποφάσεων διοικητικής απέλασης, οδικές ή εναέριες, 
καθώς και διαδικασίες επανεισδοχής, κατ’ εφαρμογή 
σχετικών διμερών συμφωνιών της χώρας ή συμφωνιών 
της Ευρωπαϊκής Ένωσης με τρίτη χώρα. 

Ειδικότερα, κατά την άσκηση της προβλεπόμενης 
αρμοδιότητάς του, ο Συνήγορος του Πολίτη, επικοινω¬ 
νεί απρόσκοπτα με τους κρατούμενους και το προσω¬ 
πικό των υπηρεσιών και έχει πρόσβαση σε έγγραφα, 
στο σύνολο των στοιχείων των ατομικών φακέλων των 
κρατουμένων, καθώς και σε κάθε συναφές ηλεκτρονικό 
και φυσικό αρχείο, σύμφωνα με την κείμενη νομοθεσία. 

3. Ο Συνήγορος του Πολίτη ελέγχει, ιδίως, εάν οι κρα¬ 
τούμενοι προς απομάκρυνση αλλοδαποί απολαμβάνουν 
ανθρώπινης και αξιοπρεπούς μεταχείρισης, έχουν λάβει, 
σε κάθε φάση της διαδικασίας, κατάλληλη και έγκαιρη 
ενημέρωση για το στάδιο της διαδικασίας στο οποίο 
βρίσκονται, για τα δικαιώματά τους και ότι έχει δι- 
ασφαλισθεί η αποτελεσματική άσκηση αυτών, έχουν 


υποβληθεί στους αναγκαίους ιατρικούς ελέγχους και 
έχουν λάβει την αναγκαία ιατροφαρμακευτική περίθαλ¬ 
ψη ή ψυχοκοινωνική υποστήριξη. 

Ειδικά για τους ασυνόδευτους ανηλίκους, ελέγχει εάν 
έχει διενεργηθεί η απαραίτητη ψυχοκοινωνική εξέταση 
σε αυτούς, έχει ληφθεί κοινωνικό ιστορικό και έχει ανευ- 
ρεθεί η οικογένειά τους ή κατάλληλος φορέας φροντί¬ 
δας και φιλοξενίας στη χώρα επιστροφής. 

Ο Συνήγορος του Πολίτη ελέγχει, επίσης, εάν η απόφα¬ 
ση για την επιστροφή των ασυνόδευτων ανηλίκων έχει 
εκδοθεί με βάση το βέλτιστο συμφέρον των ανηλίκων. 

Τέλος, δύναται να συνεργάζεται με τους αρμόδιους 
φορείς για την κατάλληλη υποδοχή στη χώρα επιστρο¬ 
φής των ασυνόδευτων ανηλίκων. 

4. Ο Συνήγορος του Πολίτη μπορεί να ζητά πληροφό¬ 
ρηση ή/και συνδρομή από τις δημόσιες υπηρεσίες, στο 
πλαίσιο των αρμοδιοτήτων τους. 

Όλες ανεξαιρέτως οι δημόσιες υπηρεσίες οφείλουν 
να διευκολύνουν με κάθε τρόπο την έρευνα σύμφωνα 
με τις προβλέψεις του Ν. 3094/2003, ως ισχύει. 

Άρθρο 4 

Συνεργασία με εκπροσώπους 
της κοινωνίας των πολιτών 

1. Ο Συνήγορος του Πολίτη συνεργάζεται με Μη Κυ¬ 
βερνητικές Οργανώσεις (ΜΚΟ) για την αποτελεσμα¬ 
τική εκπλήρωση του έργου του εξωτερικού ελέγχου 
των διαδικασιών απομάκρυνσης. Η συνεργασία αυτή 
περιλαμβάνει ιδίως τη δημιουργία δικτύου ΜΚΟ, συμπε¬ 
ριλαμβανομένων των κοινοτήτων μεταναστών, προκει- 
μένου να ενημερώνουν τον Συνήγορο για προβλήματα 
που παρουσιάζονται στις διαδικασίες και να προτείνουν 
τρόπους αποτελεσματικής επίλυσής τους. 

2. Ο Συνήγορος του Πολίτη στο πλαίσιο της μέρι¬ 
μνάς του για τη λειτουργία του συστήματος εξωτερικού 
ελέγχου και προς υποβοήθηση του έργου του, μπορεί 
κατά την κρίση του να συνεργάζεται με ΜΚΟ για την 
άσκηση επί μέρους δραστηριοτήτων του εξωτερικού 
ελέγχου, οι οποίες συνίστανται στην παρατήρηση των 
διαδικασιών απομάκρυνσης. Οι ΜΚΟ, που επιλέγονται 
για τον σκοπό αυτό κατόπιν σχετικής πρόσκλησης που 
δημοσιεύεται στην ιστοσελίδα της Ανεξάρτητης Αρχής, 
λειτουργούν υποβοηθητικά για λογαριασμό της και ανα- 
φέρονται σε αυτήν υπό τον όρο της εμπιστευτικότητας, 
διατηρούμενης της αποκλειστικής αρμοδιότητας της 
Αρχής ως προς την μορφή και τον τρόπο παρέμβασης 
στις αρμόδιες αρχές. 

Άρθρο 5 

Συνεργασία με τη Διοίκηση στο 
σύστημα εξωτερικού ελέγχου 

1. Ολα τα όργανα δημόσιας διοίκησης ανταποκρίνο- 
νται αμελλητί με αιτιολογημένη απάντηση στις εκθέσεις 
και στα ερωτήματα που διαβιβάζει ο Συνήγορος στο 
πλαίσιο της αρμοδιότητάς του κατ’ άρθρο 23 παρ. 6 
του Ν. 3907/2011. 

2. Σε περίπτωση κατά την οποία προκύπτουν ζητήματα 
νομιμότητας, τα οποία, κατά την εκτίμηση του Συνηγό¬ 
ρου του Πολίτη, χρήζουν άμεσης αντιμετώπισης, ιδίως 
στις περιπτώσεις των παραγράφων 1 και 2 του άρθρου 
24 και του άρθρου 41 του Ν. 3907/2011, η Διοίκηση υπο- 
χρεούται σε άμεση και πλήρως τεκμηριωμένη απάντηση 
για τις ενέργειές της. 

3. Κατά τα λοιπά ισχύουν όλες οι υποχρεώσεις των 
δημοσίων οργάνων για συνεργασία με το Συνήγορο 
του Πολίτη και οι επαπειλούμενες κυρώσεις για άρνηση 
συνεργασίας με την Αρχή του Ν. 3094/2003 ως ισχύει 
(άρθρο 4). 

4. Ο Συνήγορος του Πολίτη συνεκτιμά και αναφέρει 
τις απόψεις της διοίκησης στις περιοδικές εκθέσεις και 
στην ετήσια έκθεσή του και συνεργάζεται με τη διοί¬ 
κηση για την κατάρτιση και αναθεώρηση εγχειριδίου 
βέλτιστων πρακτικών της διαδικασίας απομάκρυνσης. 
Επίσης, εισηγείται και συμβάλλει στην κατάρτιση και 
υλοποίηση προγραμμάτων εκπαίδευσης και επιμόρφω¬ 
σης του εμπλεκομένου προσωπικού. Δύναται, επίσης, να 
προβαίνει σε ειδικές εκδόσεις, διοργανώσεις εκδηλώ¬ 
σεων και συναφών δραστηριοτήτων. 

Άρθρο 6 

Έκθεση του Συνηγόρου του Πολίτη 

Ο Συνήγορος του Πολίτη απευθύνει τις διαπιστώσεις 
και συστάσεις του για τη λειτουργία του συστήματος 
επιστροφών στις εμπλεκόμενες διοικητικές υπηρεσίες 
με εκθέσεις του για συγκεκριμένες επισκέψεις ή επι- 
μέρους θέματα. 

Επίσης, αποτυπώνει τις διαπιστώσεις του συνολικά 
για τη λειτουργία του συστήματος επιστροφών και τις 
προτάσεις του για τη βελτίωση των διαδικασιών και 
τυχόν αναγκαίες σχετικές ρυθμίσεις, κατ’ έτος, σε ει¬ 
δική έκθεσή του που υποβάλλεται το Μάρτιο μαζί με 
την ετήσια έκθεσή του, με τη διαδικασία των ειδικών 


εκθέσεων της Αρχής του Ν. 3094/2003, ως ισχύει και 
δημοσιοποιείται στην ιστοσελίδα της Αρχής. Η Διοίκηση 
οφείλει σε εύλογο χρόνο να τοποθετηθεί συγκεκριμένα 
στις παρατηρήσεις, συστάσεις και προτάσεις του Συ¬ 
νηγόρου του Πολίτη. 

Η κατ’ έτος υποβαλλόμενη έκθεσή του θα αποτυπώνει 
επίσης τους τρόπους και τα αποτελέσματα συνεργα¬ 
σίας του Συνηγόρου με τις διοικητικές αρχές και τις 
ΜΚΟ στο πλαίσιο του συστήματος εξωτερικού ελέγχου 
των επιστροφών. 

Αρθρο 7 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2014 

